এ বার পুরী গিয়ে ওই মেয়েটার আরও একটা ইচ্ছাপূরণ। ছোটোবেলায় এক বারই দেখেছিল কোনারকের সূর্যমন্দির। সাধ ছিল আবার যাবে। সকলে রাজি হতে যাওয়া হল কোনারক। পথটা খুব বেশি না। পথের দু’ ধারের দৃশ্য বেশ মনোরম। সবুজ গাছের সারি তার মাঝে পলাশের মতো ফুল ফুটে আছে। কিন্তু নাম জানা গেল না। আরও খানিকটা যেতে ফেলে আসা সমুদ্রের দেখা আবার মিলল। কিন্তু কিছু দূর যেতেই সেখানে জল স্থির। জলের ওপর কয়েকটা বোট ভাসছে। গাড়ির চালক বললেন, সমুদ্রের ধারে খানিকটা অংশে নাকি চড়া পড়ে এই জলাশয়। সেখানেই বোটিং-এর ব্যবস্থা।